soo, i bis wieder mol. hüt mol mit paar föteli :) im erschte bild obe gseht me "mis" hus. so us däre sicht wür me nid gad meine dases zmitzt inere grossstadt stoht, aber das tüscht. so chliini hüsli stönd eigentlich no recht viel umenand und zwei blöck wiiter wieder riesegrossi shopping-center oder bürogebäude. e recht abwechsligsriichi sach also das ganze.. ufem nögschte bild sind di obligatorische velo (szweite vo links, rot, isch mi :)) im nöchste gseht me no dä iigang. in Japan zücht me d'schueh jo bekanntlich vorem eigentliche Wohnbereich us..und wehe nid!! und im letschte gseht me no sones typisches Japanerföteli :) d'kyoko und dä tomohiro, beidi mit Peace-Zeiche (froged mi nid was a däm so cool si söll...aber egal, me machts halt eifach)     in dä undere paar bildi gsehnder zersch dmotoko und mi in kyobashi, dasch eis vo dä grössere shoppingcenter. denn gsehnder dä shingo-san, min gastvater, mitem typische täfeli! zersch hani jo angst gha dasi mini gasteltere am flughafe gar nid kenne, aber woni zum usgang cho bin hani eher angst ka dasi under däne vielne täfeli mis nid finde :) es paar klischees wäred do also gad scho wieder bestätigt...